钦定古今图书集成/理学汇编/经籍典/第036卷 > 册府元龟 > 辩博
## 钦定古今图书集成/理学汇编/经籍典/第036卷 > 册府元龟 > 辩博

《易》曰：“学以聚之，问以辩之。”《传》曰：“强学以待问”盖夫六
艺之冨，九流之广有先圣之微旨，有群儒之精义非
穷理尽性，覃思研几，不能臻其阈非原始要终，闻一
知十，不能阐其流故有摄齐以升抵掌而论俾夫前
训洞开，诸生景附诚儒门之标表，士林之规矩也。然
则词有枝叶垂诫礼经；学无师法见嗤先哲苟辩而
不违于道，博而无陷于野，则可以博道驾说，为缝掖
之所宗矣。